2017. aastal korraldas komisjon COSME vahehindamise . Kõnealuse hindamise üks põhisoovitusi oli see, et programmis tuleb keskenduda ulatuslikumatele strateegilistele meetmetele, säilitades teatava paindlikkuse uute ideede katsetamiseks. Selle soovituse elluviimiseks tehti edusamme 2019. aasta tööprogrammiga.

COSME on ELi programm ettevõtjate, eriti väikeste ja keskmise suurusega ettevõtjate (VKEd) konkurentsivõime parandamiseks. See loodi COSME määrusega ning tugineb konkurentsivõime ja uuendustegevuse raamprogrammi raames ajavahemikuks 2007–2013 loodud ettevõtluse ja uuendustegevuse programmile. Samuti püütakse sellega optimeerida seoseid teiste ELi rahastamisprogrammidega, mis on VKEde suhtes asjakohased.

COSME määruses on sätestatud, et ajavahemikul 2014–2020 tuleks programmi kogueelarvest vähemalt 60 % eraldada rahastamisvahenditele. Programmitöö perioodi 2014–2020 rahastamisvahendite jaoks võeti kulukohustusi kokku 1,6 miljardi euro ulatuses, st veidi rohkem kui 60 % COSME kogueelarvest.

Käesolevas aruandes esitatakse ülevaade COSME programmi eelarve täitmisest 2019. aastal, nagu on nõutud COSME määruses. Võttes arvesse, et paljud projektid kestavad mitu aastat ja et paljude projektide kestust tuleb COVID-19 kriisist tingitud probleemide tõttu pikendada, lükati käesoleva aruande avaldamine edasi, et selles oleks võimalik esitada üksikasjalikumad tulemused ja andmed. Aruandes antakse ülevaade ka toetusmeetmetest ja halduskuludest.

Uuringuga SAFE (ettevõtjate juurdepääs rahastamisele) antakse ülevaade VKEde finantsseisundist, rahastamisvajadustest ja -võimalustest ning ootustest. See on suureks abiks tõenduspõhisel poliitikakujundamisel ELi tasandil ning selle andmeid kasutavad ka liikmesriigid, analüütikud, teadusringkonnad jne. 2019. aastal osales uuringus kokku 18 159 ettevõtet 36 riigist .

Tänu ELi garantiiga ning EIFi poolt COSME laenutagamisrahastu ja Euroopa investeerimiskava raames tagatud laenule Swedbankilt sai Gustav soetada vajaminevad seadmed ja rentida sobivad tööruumid, et alustada edukat äritegevust Soomes. Nüüd on eesmärgiks võetud jaemüügi- ja tootmiskohtade võrgustiku laiendamine Eestis ja kogu Euroopas.

Gustav on Eesti äriühing, mis on spetsialiseerunud kohapeal värsketest ja kohalikest koostisosadest kondiitritoodete valmistamisele. Eriomaste dekoratsioonide poolest tuntud tooteid müüakse Gustavi kohvikutes ja ka ettevõttevälistes jaemüügikohtades. Gustavi äritegevus on jõudsalt kasvanud, kuid teekonnal on olnud teatavaid takistusi, eelkõige seoses sellega, kuidas toime tulla rahvusvahelise kasvuga. Äriühingu juhtkond tundis ära hea kasvupotentsiaali Soome turul, kuid selleks tuli Soomes rajada uued tootmisettevõtted, et oleks võimalik kinni pidada toodete värskuse põhimõttest (22 h).

SilverCloud Health loodi 2012. aastal Dublini Trinity College’is ja Mater Misericordiae ülikoolihaiglas läbi viidud akadeemilisest teadustööst ja kliinilistest teadusuuringutest välja arenenud võrseprojektina. Projekti keskmes on pikaajalistel kogemustel põhinev tõhus käitumistervise lahenduste platvorm, mille eesmärk on aidata inimestel toime tulla selliste probleemidega nagu depressioon ja ärevus, unehäired ja vähene säilenõtkus, rahaasjadest tingitud stress ja söömishäired. Koostööd tehakse enam kui 200 organisatsiooniga mitmesugustes tõenduspõhistes programmides. Alates 2012. aastast on abi saanud üle 200 000 patsiendi, kusjuures 73 % patsientidest märkab olulist paranemist 6–8 nädala möödudes alates ajast, mil nad platvormi kasutama hakkasid.

Võttes arvesse, et finantsvõimenduse sihtmäär oli 1:5 ja ajavahemiku 2014–2020 eelarvelised vahendid moodustasid kokku 394 miljonit eurot, eeldati, et COSME kasvuetapi omakapitalirahastu kogu tegevusperioodil saavad vähemalt 2 miljardi euro ulatuses riskikapitali enam kui 200 VKEd. Sellega oleks koguinvesteering peaaegu 3,8 miljardit eurot.

31. detsembri 2019. aasta seisuga oli COSME kasvuetapi omakapitalirahastust toetatud fondide raames tehtud 660 miljoni euro ulatuses investeeringuid enam kui 100 VKEsse 13 ELi liikmesriigis. Sellest summast investeeriti 400 miljonit eurot enam kui 50 VKEsse, kes olid kasvu- ja laienemisetapis. Kaks viimati nimetatud näitajat (400 miljonit eurot ja 50 VKEd) on piisavalt suured, et saavutada pikaajalised eesmärgid.

Ühtne digivärav on ambitsioonikas programm, mille eesmärk on saavutada avalike teenuste digiüleminek. Sellega tagatakse täielik piiriülene juurdepääs teabele, mis käsitleb õigusi ühtsel turul ning ELi ja riigi tasandi norme, ühtse turuga seotud menetlustele ja abiteenustele ning tagasiside vahendile. Seda kasutavad nii üldsus kui ka ettevõtjad.

Euroopa ettevõtlusvõrgustiku abi on OiOi äritegevusele toonud käegakatsutavat kasu. „Meie aastakäive on kahekordistunud ning meil on nüüd rohkem programmeerijaid,“ märkis OiOi tegevjuht ja asutaja Sami Kämppi. „Oleme oma tegevusvaldkonna turuliidrid Soomes ning laiendanud oma tegevust edukalt Euroopas ja ka mujal, sealhulgas Hiinas.“ Ta kinnitas, et kavatseb Euroopa ettevõtlusvõrgustiku teenuseid kasutada ka edaspidi.

Soome väikeettevõte OiOi valmistab eri tüüpi pindadest puuteekraane, sealhulgas lumest, jääst ja kivist. Alates asutamisest 2010. aastal on ettevõte abi saanud Euroopa ettevõtlusvõrgustiku esindusorganisatsioonilt Turus. OiOi on ekraane paigaldanud mitmesugustesse kohtadesse, näiteks mänguväljakutele, kaubanduskeskustesse, teaduskeskustesse, siseparkidesse, haiglastesse ja koolidesse ning ka sellistesse olulistesse paikadesse nagu Helsingi lennujaam.

2021. aasta kevadel korraldatud uuringus selgus, et kliendid olid Euroopa ettevõtlusvõrgustikult ajavahemikus 2019–2020 saadud teenuste kvaliteediga väga rahul. 94 % vastanutest märkis, et soovitaks Euroopa ettevõtlusvõrgustiku teenuseid ka teistele. 90 % vastanutest, kes olid saanud Euroopa ettevõtlusvõrgustikult põhjalikke nõustamisteenuseid, prognoosib, et tänu võrgustiku abile õnnestub neil parandada oma turupositsiooni.

Euroopa ettevõtlusvõrgustik pakub kvaliteetset innovatsiooni, partnerluse ja rahvusvahelistumisega seotud toetust VKEdele, et soodustada VKEde arengut ning suurendada nende säilenõtkust ja konkurentsivõimet. Võrgustik tegutses kõigis EL 28 riikides ja teistes COSME programmis osalevates riikides. Euroopa ettevõtlusvõrgustiku üheks põhiteenuseks on kujunenud tegevuse laiendamise teenus, millega pakutakse spetsialiseeritud tuge noortele Euroopa VKEdele, millel on suur kasvupotentsiaal. Samuti tegi võrgustik ettevalmistavaid samme, et hakata osutama VKEdele kestlikkuse ja digiüleminekuga seotud tugiteenuseid. COVID-19 kriisi ajal kohandas Euroopa ettevõtlusvõrgustik oma teenuseid, et aidata VKEdel toime tulla uute probleemidega ja kasutada ära uusi võimalusi. Üha rohkem toetatakse VKEsid toimetulekul väärtusahela häiretega ja säilenõtkuse suurendamisel.

COSME määruses on sätestatud, et 21,5 % ajavahemiku 2014–2020 kogueelarvest tuleks eraldada turulepääsu hõlbustamiseks. 2019. aastal eraldati sellele erieesmärgile kokku 64 miljonit eurot.

·liikmesriikide koordinaatoritele ette nähtud haldusvahendi (töölaud) väljatöötamine;

·kõigi nõutavate IT-funktsioonide integreerimine.

Tänu selle töö headele tulemustele õnnestus ühtne digivärav kasutusele võtta plaanipäraselt 12. detsembril 2020.

ELi VKEde keskus Hiinas – III etapp

ELi VKEde keskus Hiinas (III etapp ) pakub mitmesuguseid teenuseid, et aidata ELi ettevõtjatel hinnata valmidust siseneda Hiina turule. Samuti aitab see tugevdada ELi äriringkonna huvide kaitset ning parandada ELi, riigi ja piirkondliku tasandi ettevõtjate ühenduste koostööd ja parima tava jagamist, et toetada ELi ettevõtjaid, kellel on kavas alustada äritegevust Hiinas.

Nagu on kirjeldatud eespool punktis 4, pidurdas selle projekti elluviimist COVID-19 kriis, mistõttu tuli teenuseid ja eesmärke kohandada. Töö selleks, et tegevus jätkuks kavakohaselt, on kulgenud ladusalt. Selle projekti üks peamine tulemus on enesehindamisvahend, mille abil Euroopa VKEd saavad eelnevalt hinnata, kas nad on valmis arendama oma kohalolekut Hiina turul.

Koolitus VKEde tegevust soodustavate põhimõtete rakendamiseks riigihangetes

Selle meetmega suurendatakse avaliku sektori hankijate töötajate suutlikkust ning aidatakse neil hõlbustada VKEde juurdepääsu hankemenetlustele. See on ette nähtud avaliku sektori hankijatele ELis ja teistes COSME programmis osalevates riikides. Prioriteetsena käsitatakse avaliku sektori hankijaid sellistes riikides, kus riigihankesüsteemid on äsja loodud või neis esineb struktuurilisi puudusi. Veebipõhises ja kohapealses koolituses osaleb 34 asutust. Projekt kestis 2022. aasta maini.

2.3. Erieesmärk C: raamtingimuste ja konkurentsivõime parandamine

COSME määruses on sätestatud, et ajavahemiku 2014–2020 kogueelarvest 11 % (esialgse summana) tuleks eraldada raamtingimuste ja konkurentsivõime parandamiseks. 2019. aastal eraldati selle eesmärgi saavutamiseks 32 miljonit eurot.

Klastrite rahvusvahelistumine

Klastrite rahvusvahelistumise meetmega („Clusters Go International“) toetati ELi strateegiliste klasterpartnerluste loomist, et töötada välja ja viia ellu strateegiad rahvusvaheliseks klasterkoostööks ELi mittekuuluvate riikidega. Konkursikutse avaldati 2019. aasta septembris, kuid projektide käivitamist takistasid pandeemia ajal kehtestatud reisipiirangud ja sotsiaalse distantseerumise nõuded. Koordinaatorid kohandasid tegevust ja taotlesid pikendusi ning nüüdseks on projektidega juba saavutatud positiivseid tulemusi.

Näiteks korraldas projekti „PIMAP+“ konsortsium kavandatud kohapealse ürituse asemel virtuaalse innovatsiooniarutelu, mis osutus väga edukaks ja meelitas ligi umbes 640 000 inimest. Projekti „FASCINATE“ konsortsium leppis kokku ühises rahvusvahelistumise strateegias, allkirjastas 11 koostöölepingut strateegiliste partneritega Kanadas, Jaapanis ja USAs ning pakkus rahvusvahelistumisvalmiduse koolitust 82-le moetööstuses tegutsevale VKE-le.

Kestlik mood ja turism

2019. aasta tööprogrammi raames on käimas projektid, milles keskendutakse kestlikule ja ringmajandusel põhinevale moetööstusele ning püütakse kiirendada ja laiendada innovatsiooni, et soodustada tööstuse üleminekut ringmajandusele ja kestlikkust kõigis väärtusahela etappides. Neljas käimasolevas projektis antakse otsetoetust, et kiirendada ligikaudu 120 suure innovatsioonipotentsiaaliga paljulubava äriidee elluviimist kestlikkuse edendamiseks. Vt täpsemalt: https://nextextilegeneration.eu .

Samuti on käimas projektid eesmärgiga edendada turismivaldkonna VKEde kestlikkust, aidates neil suurendada suutlikkust ja oskusi kestlike lahenduste otsimiseks ja kasutuselevõtuks. Kaasatud VKEdel on võimalus osaleda koolitusel ja õppereisidel ning nad saavad toetust piiriüleseks ja valdkondadevaheliseks koostööks. Selle tulemusena hoiavad nad kokku ressursse ja saavad kestlikkussertifikaadi ning suudavad paremini kohaneda uute arengusuundumuste, probleemide ja võimalustega. COSME 2019. aasta tööprogramm hõlmas kuut käimasolevat projekti, milles osales 50 toetusesaajat 20 riigist.

VKEde tulemuslikkuse ülevaade, Eurobaromeetri uuring VKEde, idufirmade, kasvufirmade ja ettevõtluse kohta ning muud uuringud